b"\n_START_ARTICLE_\nUnibersidad ng Bahrain\n_START_PARAGRAPH_\nAng Unibersidad ng Bahrain (Arabe: \xd8\xac\xd8\xa7\xd9\x85\xd8\xb9\xd8\xa9 \xd8\xa7\xd9\x84\xd8\xa8\xd8\xad\xd8\xb1\xd9\x8a\xd9\x86\xe2\x80\x8e; Ingles: University of Bahrain, impormal na\xc2\xa0Bahrain University, dinadaglat \xc2\xa0bilang UoB) ay ang pinakamalaking pampublikong unibersidad sa Kaharian ng Bahrain. Ito ay ang tanging pambansang unibersidad sa bansa. May mga kampus ito sa Sakhir, Madinat 'Isa\xc2\xa0at Manama.\xc2\xa0Ang unibersidad ay may higit sa 20,000 rehistradong mag-aaral at higit sa 2000 miyembro ng kawani._NEWLINE_Ang unibersidad ay miyembro ng International Association of Universities at\xc2\xa0 Islamic Educational, Scientific and Cultural Organization._NEWLINE_Ang Unibersidad ng Bahrain ay itinatag noong 1986 sa pamamagitan ng Amiri Decree No. 12 /1986. Ang atas ay nagresulta sa pagsasama-sama ng dalawang pampublikong kolehiyo; ang Gulf Polytechnic\xc2\xa0(itinatag noong 1968) at University College of Arts, Science and Education (itinatag noong 1979)."